לטם פרי-חזן

לטם פרי-חזן (נולדה ב-1979) היא פרופסור מן המניין למשפט וחינוך בחוג למנהיגות ומדיניות בחינוך באוניברסיטת חיפה וחברת האקדמיה הצעירה הישראלית. תחומי המחקר וההוראה שלה הם משפט ומדיניות חינוך, זכויות ילדים במערכות חינוך וחינוך חרדי.

== ביוגרפיה ==
פרי-חזן השלימה לימודי תואר ראשון בפקולטה למשפטים באוניברסיטת חיפה בהצטיינות יתרה (2004). היא התמחתה אצל שופטת בית המשפט העליון דורית ביניש (2005), לימים נשיאת בית המשפט העליון. את התואר השני למדה בבית הספר למשפטים באוניברסיטת ניו יורק, שם זכתה למלגת ונדרבילט בגין הצטיינות (2006). פרי-חזן המשיכה ללימודי דוקטורט בפקולטה למשפטים באוניברסיטת חיפה, אותם השלימה בהצטיינות יתרה (2011). עבודת הדוקטורט שלה, בהנחיית פרופ' שולמית אלמוג, עסקה בהסדרת החינוך החרדי בישראל. עם תום לימודיה, הצטרפה כחברת סגל לחוג למנהיגות ומדיניות בחינוך בפקולטה לחינוך באוניברסיטת חיפה, שם כיהנה בין היתר כראש המגמה לניהול מערכות חינוך (2020-2014), ראש המרכז לחינוך יהודי ודמוקרטי (2021-2018), ראש הוועדה החוגית ללימודים מתקדמים (2021-היום) וסגנית דיקן למחקר (2023-היום). היא הייתה חוקרת אורחת במרכז למשפט ומדיניות חינוך באוניברסיטת אנטוורפן (2012), במרכז לחינוך אזרחי ומוסרי בבית הספר לחינוך באוניברסיטת הרווארד (2014), במרכז לחקר הנוער בבית הספר לחינוך באוניברסיטת מלבורן (2018) ובבית הספר לחינוך באוניברסיטת בולוניה (2023).

פרי-חזן זכתה בשלושה מענקי מחקר של הקרן הלאומית למדע (2018-2015, 2023-2019, 2027-2023), במענק מחקר של משרד המדע (2022-2019), במענק מחקר של קרן רוטשילד-קיסריה (2020-2019) ובמענק מחקר של הקרן הלאומית למדע בשוודיה להקמת רשת בינלאומית לחקר חינוך לזכויות (2024-2022).

מאז שנת 2020 היא מכהנת כחברת מערכת בכתב העת Critical Studies in Education, המתמחה בחקר סוציולוגיה ביקורתית של חינוך ומאז שנת 2021 היא מנהלת שותפה של [https://eera-ecer.de/networks/25-research-on-childrens-rights-in-education רשת המחקר Children's Rights in Education באגודה האירופאית למחקר חינוכי (EERA)].

בשנת 2021 נבחרה לאקדמיה הצעירה הישראלית,<ref></ref> שם היא עוסקת בעיקר בנושא שילוב חרדים בהשכלה גבוהה.

פרי-חזן כיהנה במספר ועדות ציבוריות ובהן ועדת היגוי לפיתוח מקצועי של המחוז החרדי במשרד החינוך (2016-2015), ועדת היגוי מועצתית לקידום שינוי בחינוך במועצה האזורית עמק יזרעאל בה היא מתגוררת (2020-2018) וועדה לבחינת מדד הטיפוח של בתי ספר יסודיים (2023-2022). בשנים האחרונות היא פועלת לקידום מדיניות התומכת במסגרות חרדיות בהן לומדים לימודי יסוד, במסגרת לובי שהוקם למטרה זו.

== מחקרה ==
פרי-חזן פרסמה שני ספרים ויותר מ-40 מאמרים.<ref></ref> מחקריה מתמקדים בשני תחומים מרכזיים. תחום אחד הוא המדיניות המסדירה את החינוך החרדי בישראל ובעולם והשפעתה על בתי הספר החרדיים. בשורת מחקרים הראתה פרי-חזן כי מדיניות המבוססת על אכיפת לימודי חול בבתי ספר חרדיים לבנים אינה אפקטיבית וכי על מנת לקדם את מימוש הזכות לחינוך בבתי ספר אלה יש לנקוט באמצעים שמייצרים אפשרויות בחירה מלוות בתמריצים.<ref></ref><ref name=":0"></ref> <ref></ref> <ref></ref> מחקריה התמקדו גם בקידום לימודי חול באמצעות אקטיביזם פנים קהילתי.<ref></ref> במחקרים אחרים עסקה פרי-חזן בהפליה בכניסה לבתי ספר חרדיים והראתה כי אמנם לפסיקה אין השפעה ישירה על הפרקטיקות בבתי הספר אך לאורך זמן היא משפיעה באופן עקיף על תודעת הזכויות של ההורים החרדים ומעודדת אותם להגיש תלונות.<ref></ref> <ref></ref> פרי-חזן עסקה גם בתאורטיזציה של הזכות לחינוך, המבוססת על המשפט הבינלאומי.<ref></ref><ref name=":1"></ref> מחקריה התמקדו בזכות לחינוך מותאם תרבות ובאיזון בין זכות זו לבין יסודות אחרים של הזכות לחינוך.<ref></ref><ref name=":0" /><ref></ref><ref></ref>

תחום נוסף בו עוסקת פרי-חזן הוא זכויות ילדים במערכות חינוך. רבים ממחקריה עסקו בהשתתפות ילדים בקבלת החלטות קולקטיביות בבתי ספר, ברשויות מקומיות ובמדיניות ארצית.<ref></ref> <ref></ref><ref></ref> בתחום זה היא פיתחה מודלים אשר מסייעים להמשיג את הזכות להשתתפות ולמדוד את יישומה.<ref></ref> <ref></ref> בסדרת מחקרים שנערכה יחד עם פרופ' מיכאל בירנהק מאוניברסיטת תל אביב עסקה פרי-חזן בזכות לפרטיות בבתי ספר. סדרת מחקרים זו התמקדה בקבלת החלטות של מנהלי בתי ספר על התקנת מצלמות מעקב<ref></ref> ובהשפעת המצלמות על מורים ותלמידים.<ref></ref><ref></ref><ref name=":2"></ref><ref></ref><ref></ref> מחקרים נוספים של פרי-חזן עסקו בזכות להליך הוגן בהליכי משמעת.<ref></ref><ref name=":2" /> כמו כן, היא חקרה סוגיות הקשורות בידע משפטי של מורים<ref></ref><ref></ref> ובלמידה של מורים על זכויות.<ref></ref> בשנת 2021 פרסמה מטה-אנליזה של מחקרים אמפיריים שעסקו בתפיסות של תלמידים לגבי זכויות בבתי ספר בכתב עת המדורג ראשון בעולם בתחום החינוך.<ref></ref>

== מאמרים בעיתונות ==
* [https://www.themarker.com/opinion/1.1984616 לדאוג לתלמידים, לא רק לציונים שלהם], TheMarker, אפריל 2013
* [https://www.haaretz.co.il/opinions/1.2439982 הפתרון לליבה - חינוך ממלכתי חרדי,] הארץ, ספטמבר 2014
* [https://www.ynet.co.il/articles/0,7340,L-4575471,00.html עם ליבה, בלי אפליה: החרדים של בלגיה], ynet, ספטמבר 2014
* [https://www.haaretz.co.il/news/education/.premium-1.2916038 המנהל הופך לחוקר: מחצית מבתי הספר רושתו במצלמות], הארץ, אפריל 2016
* [https://www.kan.org.il/item/?itemid=44254 מורים טוענים: "מנהלים עוקבים אחרינו במצלמות האבטחה, חשים מצוקה"], כאן 11, דצמבר 2018
* [https://www.themarker.com/allnews/.premium-1.8446676 ילדים חרדים בארצות הברית, בריטניה ובלגיה לומדים ליבה - אז למה לא בישראל?], TheMarker, ינואר 2020
* [https://www.haaretz.co.il/news/education/.premium-1.9202472 כך המדינה מעודדת חרדים להפר את החוק, בזמן סגר הקורונה], הארץ, אוקטובר 2020
* [https://www.globes.co.il/news/article.aspx?did=1001380736#utm_source=Apps&utm_medium=SharedTo חלון ההזדמנויות של החינוך הממלכתי החרדי נפתח], גלובס, אוגוסט 2021
* [https://www.themarker.com/1.10582314 רק ממ"ח יעבוד: על "נקודות העיוורון" של תוכנית האוצר החדשה לחינוך החרדי], TheMarker, פברואר 2022

==קישורים חיצוניים==

* [https://www.kan.org.il/Podcast/program.aspx?progId=2025&subcatid=491 סדרת הסכתים בהשתתפות פרופ' פרי-חזן בתוכנית "המעבדה" של כאן 11]
* 

==הערות שוליים==

קטגוריה:ויקיפדיה: ערכים של משתמשים חדשים
קטגוריה:סגל אוניברסיטת חיפה: חינוך
קטגוריה:חוקרות משפט ישראליות
קטגוריה:בוגרות אוניברסיטת חיפה: משפטים
קטגוריה:בוגרי אוניברסיטת חיפה: משפטים
קטגוריה:בוגרות בית הספר למשפטים באוניברסיטת ניו יורק
קטגוריה:בוגרי בית הספר למשפטים באוניברסיטת ניו יורק
קטגוריה:בעלות תואר דוקטור מאוניברסיטת חיפה
קטגוריה:בעלי תואר דוקטור מאוניברסיטת חיפה
קטגוריה:ישראליות שנולדו ב-1979
קטגוריה:ישראלים שנולדו ב-1979